**Nimrod Aloni** (ivr. ‏נמרוד אלוני‏‎; 12 iyul 1973, Eyn Karem) — İsrail Silahlı Qüvvələrinə mənsub General-mayor, yəhudi əsilli hərbçi. 1991-ci ildən etibarən ölkəsinin Silahlı Qüvvələrində həqiqi hərbi xidmət keçən Aloni orduda bir sıra mühüm vəzifələrdə çalışıb. Dərinlik Korpusunun komandiri kimi bir necə il xidmət etdikdən sonra, 143-cü "Qəzza" diviziyasının komandiri təyin edilib və Ramallah bölgəsində ordu tərəfindən icra edilmiş hərbi əməliyyatlara rəhbərlik edib.

2023-cü ilin 7 oktyabr tarixində başlamış Qəzzə–İsrail münaqişəsi zamanı Həmas qruplaşmasının mənsubları tərəfindən əsir götürülüb. Alonini fələstinli döyüşçülər tərəfindən saxlanıldığını və harasa aparıldığını əks etdirən foto şəkillərin mediada yayılmasına baxmayaraq, sözügedən hadisə İsrail Silahlı Qüvvələri tərəfindən rəsmən təsdiqlənməyib.

8 oktyabr 2023-cü il tarixində Aloni-nin digər İsrail hərbi rəsmiləri ilə danışdığını göstərən video paylaşıldıqdan sonra bu iddia yalan kimi qiymətləndirildi.

Həyatı
------

Nimrod Aloni 1973-cü ilin 12 iyul tarixində İsrailin Yerusəlim şəhərində anadan olub. Ailəsi şəhərin kənarında yerləşən Eyn-Kərəm kəndində yaşayıblar. 1991-ci ilin noyabr ayında 35-ci Paraşütçülər Briqadasında könüllü olaraq xidmətə başlayıb və beləliklə İsrail Silahlı Qüvvələrində ilk addımlarını atmağa başlayıb. Burada piyada komandirləri üçün nəzərdə tutulan kursu bitirdikdən sonra rota komandiri kimi xidmətə başlayıb.

2022-ci ilin iyun ayına qədər Mərkəzi Komandanlığında general-mayor rütbəsi ilə xidmətə başlamazdan əvvəl müxtəlif komandirlik vəzifələrində xidmətinə davam edib. 2017-ci ildə Dərinlik Korpusunun qərargah rəisi, 2019-cu ilin iyulunda isə 143-cü "Qəzza" diviziyasının komandiri təyin edilib.

2023-cü ilin 16 iyul tarixində Dərinlik Korpusunun keçmiş komandiri general-mayor İtai Veruvun yerinə bu vəzifəyə təyinat alıb və xidmətinə burada davam edib.

İstinadlar
----------

1. ↑  .
2. ↑  *report, Ground.* "Who is Israeli Commander Nimrod Aloni captured by Hamas?". Ground Report. 7 October 2023. 8 October 2023 tarixində arxivləşdirilib. İstifadə tarixi: 7 October 2023.
3. ↑  "'Israeli major general' taken captive by Hamas". www.thenews.com.pk. 7 October 2023 tarixində arxivləşdirilib. İstifadə tarixi: 7 October 2023.
4. ↑  *Diver, Tony.* "Hamas claims to have captured senior Israeli officers as at least 50 civilians taken hostage". Telegraph. 7 October 2023. 7 October 2023 tarixində arxivləşdirilib. İstifadə tarixi: 7 October 2023.
5. ↑  "Hamas claims to have captured Israeli commander". www.thejc.com. 8 October 2023 tarixində arxivləşdirilib. İstifadə tarixi: 2023-10-07. An IDF source told the JC the Hamas claim about Commander Aloni was "unclear and unconfirmed".
6. ↑  "A top Israeli general was not kidnapped by Hamas, contrary to widespread online claim". AP News (ingilis). 2023-10-09. 2023-10-11 tarixində arxivləşdirilib. İstifadə tarixi: 2023-11-07.
7. ↑  "נמרוד אלוני • עמותת בוגרי הפנימיות הצבאיות בחיפה ובתל אביב וידידיהן". 2 May 2023 tarixində arxivləşdirilib. İstifadə tarixi: 7 October 2023.
8. ↑  "מפקד המכללות הצבאיות ומפקדת העומק, אלוף איתי וירוב, סיים את תפקידו". IDF. 16 July 2023. 21 July 2023 tarixində arxivləşdirilib. İstifadə tarixi: 7 October 2023.